# Osa 4: HANKE ESEME TEHNILINE KIRJELDUS (A3 klass 1)

Raamleping ühe pakkujaga

1. Üldosa
   1. Riigihange korraldatakse:
      1. asjade väljaostmiseks (asja omandamise õigusega),
      2. asjade rentimiseks (ilma asja omandamise õiguseta).
   2. Asjadega seotud lisateenused on:
      1. asjade kohaletoomine,
      2. renditavate asjade tagastamine.
2. Hankelepingu eseme tehnilise kirjelduse lugemine
   1. Iga viidet, mille hankija teeb käesolevas dokumendis mõnele riigihangete seaduse paragrahvi 88 lõikes 2 nimetatud alusele kui pakkumuse tehnilisele kirjeldusele vastavuse kriteeriumile, tuleb lugeda selliselt, et see on täiendatud märkega „või sellega samaväärne“.
   2. Iga viidet, mille hankija teeb käesolevas dokumendis ostuallikale, protsessile, kaubamärgile, patendile, tüübile, päritolule või tootmisviisile, tuleb lugeda selliselt, et see on täiendatud märkega „või sellega samaväärne“.
3. Hangitavatele asjadele kehtivad üldised tingimused ja nõuded
   1. Hanke esemeks on punktis 13 olevate printerite ostmine või rentimine ja punktis 4 kirjeldatud täishooldusteenuse lisamise võimalus hankega ostetud või renditud printeritele.
   2. Iga asi (nii printer kui ka selle juurde kuuluv lisaseade ja –komponent) peab olema uus (eelnevalt kasutamata) ja töötama tootja poolt ettenähtud viisil. Asjana ei käsitleta tarkvara, selle litsentsi või muid õigusi.
   3. Kõik asjad peavad olema üks-ühele identsed teiste samasuguste asjadega (st samasuguste asjade komponendid ja samasugused asjad tervikuna peavad olema läbivalt toodetud sama tootja poolt ja neile peab olema omistatud sama tootekood (ingl. k. *part number*)), v.a juhul kui asja tootmine lõppeb ja tootja asendab selle tehnilistele tingimustele vastava uuema või tehnilistelt nõuetelt hankija jaoks parema asjaga.
   4. Printerid peavad olema hallatavad ühe haldustarkvaraga, mis peab sisalduma pakkumuses.
   5. Printerid ning nende juurde kuuluvad lisaseadmed ja –komponendid peavad olema komplekteeritud sama pakkuja poolt.
   6. Igal hankijal peab olema pakkumuste avamisest alates võimalik kontrollida tootja poolselt avalikult ja anonüümselt ligipääsetavalt veebilehelt pakutavate asjade detailset tehnilist kirjeldust.
   7. Pakkumus peab sisaldama kõikide pakutavate asjade täielikku tootja spetsifikatsiooni. Tootja spetsifikatsiooni all käsitleb hankija tootja poolset tooteinfot pakutava asja osas.
   8. Pakkumuses peab olema ära toodud vähemalt kõikide asjade nimetused, mudelid ja tootja tootekoodid. Samuti tuleb pakkumuses ära märkida tarkvara tootja tootekood. Kõik asjad ja tarkvara peavad olema pakkumuse esitamise ajal tootja ametlikus avalikus toodete nimekirjas.
   9. Pakkuja kohustub hankemenetluse käigus hankija soovil tooma testimiseks pakutud printeri 10 kalendripäeva jooksul pärast hankija sellekohase taotluse esitamist.
   10. Hankija võib ostetavate printerite hankelepingu raames lisaks asjadele tellida ostetavate asjade tehnilise hoolduse- ja remonditöid ehk seadme tootja originaaltoonerit sisaldava täishooldusteenuse paketi. Hankijal on võimalik soetada ning pakkujal on kohustus pakkuda täishooldusteenust alates asjade tarnimisest. Täishooldusteenuse kestuseks on 4 aastat nii rendi kui ostu puhul.
   11. Printerid ning nende juurde kuuluvad lisaseadmed ja -komponendid peavad olema geograafiliste piiranguteta (st seadmel ei tohi olla piirangut teise regiooni jaoks toodetud tootja originaalkomponendi kasutamiseks).
4. Seadme tootja originaaltoonerit sisaldav täishooldusteenus
   1. Kõikidele ostetavatele asjadele saab hankija sellekohase soovi korral tellida seadme tootja originaaltoonerit sisaldava täishooldusteenuse paketi (edaspidi „täishooldusteenus“). Täishooldusteenuse maksumust arvestatakse igakuiselt prinditud ja kopeeritud lehekülgede arvu alusel.
   2. Kõikidele renditavatele asjadele peab hankija tellima seadme tootja originaaltoonerit sisaldava täishooldusteenuse paketi. Täishooldusteenuse maksumust arvestatakse igakuiselt prinditud ja kopeeritud lehekülgede arvu alusel.
   3. Täishooldusteenus hõlmab endas asjade tehnilist ja korralist hooldust ja remonti ning toonereid (vajadusel ka tahmakogurit ja selle puhastust). Tehniline hooldus tähendab vastavalt asjade tehnilise dokumentatsiooni nõuetele ja tootja poolt kehtestatud ekspluatatsiooninormidele teostatavaid profülaktilisi töid, kulumaterjalide tarnimist ning asjade puhastust. Korralise hoolduse eesmärk on ennetada asjade võimalikke rikkeid. Remont tähendab asja(de)l ilmnenud defektide kõrvaldamist ja defektseks muutunud osade asendamist uutega.
   4. Täishooldusteenuse raames peab pakkuja teostama tarvikute monitooringut / kaughaldust, varustama printereid vastava printeri tootja originaaltooneritega ja tootja garantii raames originaalvaruosadega, sh kõikide hooldussõlmedega (ahjusõlmed, paberkandja söötmise rullid, dokumendisöötja jms). Kõik hooldussõlmed peavad sisalduma täishooldusteenuse lehekülje hinnas ja selle eest hankijale eraldi arvet ei esitata
   5. Täishooldusteenuse raames tuleb uus tooner tarnida printeri täpsesse asukohta koos saatelehega, millel on viidatud konkreetsele printerile, sellise ajavaruga, et printeri töö ei katkeks. Tühjeneva toonerikasseti ja ressurssi minetava hooldussõlme info peab pakkuja saama enda poolt hankija juurde paigaldatud monitoorimissüsteemist.
   6. Täishooldusteenuse korral teostatakse kõik hooldus- ja remonditööd pakkuja või tema volitatud esindaja poolt asja asukohas hankija juures. Kui asja (seadme) töökorda saamine ei ole hankija asukohas võimalik, tagatakse pakkuja poolt asendusseade.
   7. Täishooldusteenuse kogukasutus kestab 4 aastat (48 kuud).
   8. Kõik soetatud printerid tuleb pakkujal tarnida asja lõplikku asukohta, paigaldada hankija soovil vooluvõrku ja vajadusel ka ühendada arvutivõrku. Paigalduse käigus tuleb hankija soovil printeritele peale panna viimane püsivara.
   9. Hankija vastava soovi korral on pakkuja kohustatud kleebisega märgistama täishooldusteenuses hõlmatud printerid. Kleebiselt peab olema välja loetav, et antud seade on täishooldusteenuse all, rendi või ostu puhul täishooldusteenuse lõpu kuupäev lõpu kuupäev ja ka kontaktandmed, kelle poole antud seadme probleemidega pöörduda. Info võib olla eraldi kleebistel.
   10. Täishooldusteenuse raames on hankijal alati võimalik kutsuda pakkujat hooldama, kuid mitte sagedamini kui üks kord kvartalis.
5. Seadme ja teenuse hind
   1. Hankija tasub pakkujale igakuiselt renditavate asjade kuutasu viimase poolt esitatud arve(te) alusel. Seadme tootja originaaltoonerit sisaldava täishooldusteenuse eest, mida arvestatakse prinditud ja kopeeritud lehekülgede arvu alusel, esitab pakkuja eraldi arve.
   2. Rendi puhul esitab pakkuja ühe kuu kohta kaks koondarvet, millest ühel kajastub eraldi renditavate asjade kuutasu ja teisel originaaltoonerit sisaldava täishooldusteenuse maksumus.
   3. Hankelepinguga on kaetud iga asi, millele on lisatud originaaltoonerit sisaldava täishooldusteenuse maksumus, mis katab 4 aasta jooksul kõik asjadele tehtavad kulutused, välja arvatud koopiapaber, klammerdaja klambrid ja elektrienergia.
   4. Originaaltoonerit sisaldava täishooldusteenuse hinnas on kaetud tootja originaalkulutarvikute (tooner, hooldussõlmed jms), originaalvaruosade, teeninduse, remondi- ja kulutarvikute kohaletoimetamise ja tühjade toonerikassettide äraveo ning utiliseerimise maksumus.
   5. Pakkumuse maksumus (nii ostetava kui renditava asja kui ka täishooldusteenuse raames tarnitavate asjade osas) sisaldab iga pakutava asja kohalevedu, paigaldamist, pakendite ja andmekandjate kohest utiliseerimist ja hankija soovil seadme kasutamise koolitust Eesti Vabariigi piires (hankijal on õigus nõuda koolitust ja utiliseerimist konkreetse paigaldatud asja juures). Pakkumuse maksumus peab sisaldama ka kõiki asja töötamiseks vajalikke litsentse ja nimetatute maksumust.
6. Asjade monitooring
   1. Asjade monitooring ja tugiteenus rakendub ainult sellisel juhul, kui hankija valib asja koos originaaltoonerit sisaldava täishooldusteenusega.
   2. Pakkuja kasutab hankija juurde paigaldatavat asjade monitoorimissüsteemi, mis võimaldab asjade monitoorimist kaughalduse teel, sh tarvikute ja tehniliste rikete monitoorimist.
   3. Hankija võimaldab edastada monitooringukeskusesse: asja kirjeldus ja mudel, kõikide tarvikute staatus, seerianumber, asja printimis- ja koopianäidud, asja asukoht, veakoodid.
   4. Keelatud on edastada või pakkuja poolselt töödelda isikuandmeid ning kasutajaandmeid.
   5. Pakkuja teostab asjade 7x24 monitooringut, sh kohustub tagama 5x10 kasutaja tugiteenused 8.00-18.00, seejuures riketele ja teadetele reageerimise 2 tunni jooksul alates teate saabumisest hankija esindajalt või monitoorimissüsteemilt.
   6. Asja töövõime taastamine või asendusasja paigaldus peab toimuma hiljemalt rikkele järgneval tööpäeval.
   7. Pakkuja kohustub tarnima kõik vajaminevad tootja originaalkulutarvikud (tooner, trummel, ahi jm kasutaja poolt vahetatavad tarvikud, va paber ja klambrid) selliselt, et asja töövõime ei katkeks kulutarviku ressursi lõppemise tõttu.
   8. Hankija ei vastuta kulutarvikute monitoorimise eest ja ei ole kohustatud vajaminevate kulutarvikute tellimusi esitama.
   9. Tarkvarauuendused ja vajalikud asutusesisesed seadistused teeb hankija. Kui pakkuja ei võimalda hankijal tarkvara uuenduste tegemist, siis on ta kohustatud hankija soovil need ise tegema, ilma lisatasu küsimata.
   10. Pakkuja võib volitada asju hooldama kolmandaid isikuid. Vastavate isikute andmed märgitakse hankelepingusse.
   11. Lokaalasjade monitoorimiseks võimaldab hankija paigaldada arvutitesse pakkuja poolt soovitud lisatarkvara, mis on eelnevaalt hankija poolt heakskiidetud.
7. Kohaletoomine
   1. Iga asi tuuakse selle eest eraldi tasu maksmata kohale ja antakse üle hankija määratud kohas Eestis, tarkvara ning lisaseadmed ja –komponendid antakse üle samaaegselt printeriga. Asja ekspordi ja EL sisese käibe puhul (nt edastamisel välisesindustesse) märgitakse hankelepingusse tarneaadress ning saatetoimingud ja -kulud lepitakse eraldi kokku hankelepingus.
   2. Kõikide kulutarvikute tarne Eesti Vabariigi piires ning kasutatud kulutarvikute transport ning utiliseerimine Eesti Vabariigi piires peab olema hankijale ilma lisakuludeta.
   3. Samaaegselt üle antavate asjade nimekiri ja üleandmise koht sätestatakse hankelepingus.
   4. Enne asjade kohaletoomist edastatakse hankijale elektrooniliselt andmed iga üleantava printeri (v.a. nende juurde kuuluvad tarkavara ning lisaseadmed ja- komponendid) kohta elektrooniliselt csv (comma-separated values) formaadis. Edastatavad andmed on:
      1. mudel;
      2. seerianumber;
      3. võrgukaardi MAC aadress;
      4. tarneaadress.

Tarneaega arvestatakse kirjaliku lepingu sõlmimise korral alates hankija poolt allkirjastatud lepingu kättesaamisest pakkuja poolt, muul juhul hankija tellimuse edastamisele järgnevast tööpäevast. Loetakse, et pakkuja on hankija poolt allkirjastatud lepingu kätte saanud hetkel, mil see on edastatud pakkuja kontaktisiku e-posti aadressile.

1. Ümbertöötlemine
   1. Pakkuja peab hankelepingu kehtivuse ajal ostetavate printerite tarnimisel või hiljem võtma hankijalt ümbertöötlemiseks vastu hankelepingus märgitud ostetavate printerite kogusega võrdse koguse printereid. Pakendamine on pakkuja kulul.
   2. Pakkuja peab täishooldusteenuse kehtivuse ajal toonerite tarnimisel võtma hankijalt ümbertöötlemiseks vastu tarnitud toonerite kogusega võrdse koguse kasutatud toonereid. Pakendamine on pakkuja kulul.
   3. Pakkuja peab võtma punktis 8.1 nimetatud printerid ja punktis 8.2 nimetatud toonerid vastu hankija asukohas.
   4. Pakkuja peab tagama vastu võetud printerite ja toonerite ümbertöötlemise vastavalt valdkonnas kehtivale asjakohasele seadusandlusele ja heale tavale.
   5. Pakkuja peab hankija soovil utiliseerima printerite tarnimisel, laiali vedamisel või hilisemal paigaldamisel tekkinud pakkematerjali ja tarkvara andmekandjad.
2. Asjade tagastamine (ainult renditavad asjad)
   1. Asja tagastamine (üleandmine ja vastuvõtmine) toimub hankija poolt määratud asukohas Eestis, selle eest eraldi tasu maksmata.
   2. Hankija tagastab renditud seadmed pakkujale mitte varem kui hankelepingu lõpptähtaja möödudes või pooltevahelisel kokkuleppel enne lepingu tähtaja saabumist.
   3. Hankijal on õigus mitte tagastada ja taaskasutada asjade pakendamiseks kasutatud pakkematerjali ja tarkvara andmekandjaid.
3. Rent
   1. Rent hõlmab kõiki asju ja tarkvara koos litsentsidega.
   2. Rendiperiood algab asjade vastuvõtuakti allkirjastamisest pärast asjade tarnimist, paigaldamist (sh tooneri paigaldamist) ja kestab 48 (nelikümmend kaheksa) kuud.
   3. Rendimakseid tasutakse võrdsetes osades üks kord kuus.
   4. Hankelepingu sõlmimisel eraldi sissemakset ei tehta ja lepingutasu ei maksta.
   5. Rendiperioodi lõppedes hankijale asjade omandamise kohustust ei teki ja kõik asjad tagastatakse rendiandjale hankelepingus ette nähtud perioodi jooksul.
4. Garantii
   1. Samasuguste asjade garantiitingimused on ühesugused kogu garantii piirkonna ulatuses. Garantii piirkonnaks on Euroopa Liit.
   2. Garantiiga seotud või hõlmatud töid (garantiitöid) teostatakse samadel tingimustel kogu garantii piirkonnas.
   3. Garantii, garantiitööde või nende käigus asendatavate asjade või osutatavate teenuste eest eraldi või täiendavalt tasu ei maksta.
   4. Garantii alla lähevad lisaks printeritele ka kõik lisaseadmed ja –komponendid.
   5. Pakkuja peab ostu puhul andma kõikidele eelnevalt nimetatud asjadele 1 aastase *on-site* tootja garantii ning tasuta tarkvarauuendused 1 aasta jooksul. Garantiiperiood hakkab kulgema alates asja vastuvõtmisest hankija poolt. Hankijal on võimalik lisavalikute hulgast printerile juurde valida pikem garantii periood.
   6. Pakkuja peab rentimise puhul andma kõikidele eelnevalt nimetatud asjadele 4 aastase *on-site* tootja garantii ning tasuta tarkvarauuendused 4 aasta jooksul. Garantiiperiood hakkab kulgema alates asja vastuvõtmisest hankija poolt.
   7. Pakkuja peab täishooldusteenuse puhul ka ostetud asjade puhul pakkuma 4 aastast *on-site* tootja garantiid ning tasuta tarkvarauuendusi 4 aasta jooksul.
   8. Garantii peab olema antud tootja poolt ehk pakkuja peab andma pakutud asjadele tootjagarantii. Antud hanke raames tähendab tootjagarantii tootjapoolset kinnitust pakutud asjade garantiitööde teostamise kohta kõikide tootja poolt kinnitatud partnerite (tootja esinduste, müüjate) juures, olenemata asjaolust, et kinnitatud partner ei pruugi olla antud hankes pakkuja. Tootjagarantiid saab esitada ainult tootja. Tootjana käsitleb hankija juriidilist isikut, kes valmistab pakkumuses esitatud asju, sh ka isikut, kes komplekteerib asja teise tootja asja/teiste tootjate asjade komponentidest ja omab õigust turustada valminud asja enda kaubamärgi all.  Hankes nõutud tootja kinnituse andmise õigust omavateks isikuteks on lisaks tootjale ka tootja tütarettevõtjad ja filiaalid.
   9. Pakkuja esitab tootjapoolse garantii milles tootja kinnitab tootjagarantii olemasolu tehnilises kirjelduses nimetatud ulatuses (kinnitus peab sisaldama sh hanke nimetust, hanke viitenumbrit ja nõutud garantii pikkust) ning hankijal peab olema võimalik garantiiperioodi kestust kontrollida tootja veebilehelt või esitatakse tootja kinnitus garantiiperioodi kestuse kohta vastava järelpäringu korral (hankija ei ole kohustatud kinnitust küsima pakkuja kaudu).
   10. Garantii on *on-site* garantii (garantiitöid teostatakse asja asukohas või hankija poolt määratud asukohas garantii piirkonnas) hiliseima tõrketeatele reageerimise ajaga 3 (kolm) tundi tööajal (tööpäevadel kell 8:00-17:00). Garantiitööde teostamise asukohta võib muuta ainult hankija nõusolekul (nt kui tekib vajadus asi hankija valdusest välja viia).
   11. Kui asja komponentides esineb garantiiperioodil tõrkeid rohkem kui kolm korda, asendatakse asi tervikuna teise samasuguse tõrkevaba asjaga.
   12. Tõrkega asja täieliku töövõime taastamise või samasuguse tõrkevaba asjaga asendamise tähtaeg on kuni 1 (üks) tööpäev (8 tundi) alates sellekohase teate saamisest.
   13. Väljaspool Eestit garantii piirkonnas kohustub pakkuja tagama tootjagarantii kas tootja ametliku esinduse kaudu või muul moel hiliseima tõrketeatele reageerimise ajaga 3 (kolm) tundi tööajal (tööpäevadel kell 8:00-17:00). Tõrkega asja täieliku töövõime taastamise või samasuguse tõrkevaba asjaga asendamise tähtaeg on kuni 2 (kaks) tööpäeva alates sellekohase teate saamisest.
   14. Kui vähemalt 60%-l (koguseliselt) hankelepingus märgitud asjadest kokku esineb sama tüüpi tõrge, on hankijal õigus nõuda kõigi hankelepingus märgitud asjade korraga ümbervahetamist 30 tööpäeva jooksul.
   15. Pakkuja võib volitada garantiitöid (hõlmab ainult garantiiga seotud või hõlmatud töid, mitte tootjagarantiid) teostama kolmandaid isikuid. Vastavate isikute andmed märgitakse hankelepingusse.
5. Aruandlus
   1. Pakkuja on kohustatud esitama hanke korraldajale (Registrite ja Infosüsteemide Keskusele) hankelepingute osas järgnevad andmed:
      1. Hankija andmed, lepingu number ja sõlmimise kuupäev.
      2. Andmed, kas tegemist on ostu- või rendilepinguga ning viimasel juhul ka rendilepingu tähtaeg.
      3. Ostulepingu puhul lepingu maksumus ja kõik lisanduvad maksumused (täishooldusteenuse maksumus).
      4. Rendilepingu puhul lisaks ühe kuu maksumus (sh täishooldusteenuse maksumus).
   2. Andmed esitatakse hankija sellekohase teate saamisest hiljemalt 10 tööpäeva jooksul hankija poolt etteantud vormis.
   3. Edastatud andmete põhjal koostab Registrite ja Infosüsteemide Keskus riigihangete seaduses nõutud aruande lisad.
6. Tehnilised ja keskkonnasäästlikkuse tingimused
   1. Tingimused keskkonnasäästlikkusele

|  |
| --- |
| Tingimuse kirjeldus |
| Kõik pakutud printerid peavad olema [„CE marking“](https://europa.eu/youreurope/business/product/ce-mark/index_en.htm) sertifitseeritud. |
| Kõik pakutud printerid peavad vastama [RoHS (Restriction of Hazardous Substances) direktiivile](http://eur-lex.europa.eu/legal-content/ET/TXT/HTML/?uri=CELEX:32011L0065&from=EN). |
| Kõik pakutud printerid peavad vastama [WEEE (Waste Electrical and Electronic Equipment) direktiivile](https://eur-lex.europa.eu/LexUriServ/LexUriServ.do?uri=CELEX:32002L0096:ET:HTML). |
| Üheski pakutud printeris ei tohi olla kasutatud SCCP tuld vaigistavate ühendite ja plastilisust parandavate toksiliste lahusteid, välja arvatud juhul kui antud ühendite olemasolu printeris on õigustatud taaskasutatud materjalide kasutamisega. |
| Üheski pakutud printeris ei tohi suuremates plastosades kasutada eurodirektiivi 67/548/EEC alusel ohtlikeks tunnistatud tuld vaigistavaid aineid ja ühendeid. |
| Kõikide pakutud printeri komponendid või osad, mis sisaldavad keskkonnaohtlikke või tervistkahjustavaid aineid või ühendeid, näiteks PCB-d, peavad olema lihtsalt äratuntavad ja eemaldatavad. |
| Pakendites ei tohi olla kasutatud mürgiseid aineid, sh. raskemetalle, välja arvatud juhul kui tegemist on taaskasutatud materjalidega. |
| Kõik pakendi osad, mida ei saa taaskasutada või ei ole biolagunevad, peavad olema käsitsi eraldatavad osadest, mida saab taaskasutada või on biolagunevad. |

* 1. Tingimused ühilduvusele

|  |
| --- |
| Tingimuse kirjeldus |
| Kõik pakutud printerid peavad olema sertifitseeritud Windows 10 ["Windows Hardware Compatibility List"](https://aka.ms/AA5bmch) nimekirjas välja arvatud juhul, kui seadme tootmist on alustatud vähem kui 1 aasta tagasi. |
| Kõigi pakutud printerite printimiskeel peab olema PCL5, PCL6, Postscript 3 ja XPS ning ühilduvus vähemalt operatsioonisüsteemidega Microsoft Windows 10 (32/64 bit) ja uuemad. |
| Printerite jagamiseks peab sobima Microsoft Windows Server 2016 või uuem. |
| Printerite universaalajuri kasutamise võimalus, peab toetama terminaliserverist Microsoft Windows Server 2016 (64-bit) või uuem printimist. |
| Multifunktsionaalsed printerid peavad töötama Microsoft Windows Server 2016 (64-bit) või uuem domeeni keskkonnas st. peab saama skaneerida üle SMB protokolli domeeni liikmeks olevale failserverile, kasutamata selleks lisatarkvara. |
| Juhul kui hankija soovib ning edastab pakkujale enne seadmete tarnet vajalikud parameetrid seadmete ettevalmistamiseks võrku ühendiseks (IP aadress ja muud seadistused) kohustub pakkuja vastavad häälestused tegema kas enne seadme hankija juurde toimetamist või tulema hankija juurde neid tegema. |

* 1. Tehnilised tingimused

|  |  |
| --- | --- |
| Nimetus | Tingimuse kirjeldus |
| Baasandmed: | * **Laser** või **led** * paberi formaat kõikidest sisenditest vähemalt **A5** ja **A4** * käsisöödu liides * kahepoolne printimine (standardne **dupleks**) * seade ei oma korpusest püsivalt väljaulatuvaid plastist paberijuhte ja hoidikuid jm kergelt murduvaid või lahtisi elemente |
| Jõudlus: | * naturaalne resolutsioon vähemalt **600 x 600 dpi** * tootja deklareeritud esimese lehe väljatrükk A4 lehe printimisele ja värvilisele printimisele 'time to first print' <= **12s** |
| Ühilduvus: | * vähemalt USB 2.0 liides |
| Turvalisus: | * peab võimaldama turvalist PIN koodiga printimist * peavad ühilduma seadme turvaseadistusi (paroolid, juurdepääsusertifikaadid, veebiteenused, seadme tuvastus- ja võrguteenused, SNMP, prindiprotokollid jms) tsentraalset haldava tarkvaraga, mis võimaldaks ühtsete turvapoliitikate koostamist, nende automaatset rakendamist seadmete võrku ühendamisel ning turvapoliitikatega vastavuse pidevat jälgimist või hankija poolt määratud intervalli tagant uuendamist ning raporteerimist. Haldamiseks kasutatav tarkvara ei pea sisalduma pakkumise hinnas, kuid peab olema kasutusvalmis ja pakkuja poolt vajadusel demonstreeritav käesoleva hanke raames pakutavatel kõikide klasside printeritel |
| Haldus: | * HTTPS põhine monitooring ja kaughaldus * SNMP (v1, v2, v3) * DHCP * 802.1x autentimise tugi * IPv4 ja IPv6/IPSec * seadete muutmine peab olema võimalik vaid administraatori PIN koodi/parooli kasutades * hinnas sisalduv või tasuta marsruuditav TCP/IP võrgu kaudu reaalajas monitooringu ja halduse tarkvara |

* 1. Eritingimused **klassi 1** (A3 multifunktsionaalne mustvalge printer) kuuluvale printerile:

|  |  |
| --- | --- |
| Nimetus | Tingimuse kirjeldus |
| Baasandmed: | * paberi formaat **vähemalt** **ühest** sahtlist **A3** ja **vähemalt** **ühest** sahtlist **A4R** ja **A5** ning **kõikidest** sahtlitest **A4** * **A3** ja **A5** sahtlid peavad olema erinevad * vähemalt **3** korpuse sisest sõltumatut paberisahtlit mahutavusega kokku vähemalt **3000** lehte * ratastel alus * lehe kaal vähemalt kuni **190** **g/m2** * puutetundlik LCD kasutajaliides, minimaalselt **7“** ekraaniga, mis võib olla integreeritud või printerile kinnitatav kasutajasõbralikul kujul (lihtsasti ligipääsetav- ja kasutatav) |
| Funktsionaalsus: | * automaatne kahepoolne originaalisöötur vähemalt **100**’le lehele * võrguühendustest sõltumatu kopeerimine * värviskaneerimine * dokumentide faksimise lisamise võimalus * kasutajakoodide seadistamine koopiafunktsioonile * krüpteeritud kõvaketas, riistvaralise krüpteerimise lisamise võimalus * skaneeritud dokumentide eelvaade seadme juhtpaneelilt |
| Jõudlus: | * naturaalne kopeerimise resolutsioon vähemalt **600 x 600dpi** * **8-bit** halltoonide tugi * naturaalne skaneerimise resolutsioon vähemalt **600 x 600dpi** * **24-bit** värviulatus * operatiivmälu vähemalt **2GB** * printimise kiirus vähemalt **35 A4** lk minutis ja **19 A3** lk minutis * kopeerimise kiirus vähemalt **35 A4** lk minutis ja **19 A3** lk minutis * skaneerimise kiirus normaalrežiimis vähemalt **50 A4** lk minutis * kuukoormus vähemalt **17 000** * integreeritud TCP/IP toega printserver 10/100/1000 ethernet liides |
| Ühilduvus: | * USB-välkmälult printimine. Vastav USB liides peab asuma nähtaval ja lihtsasti ligipääsetaval kohal (esipaneelil, küljel). USB liides ei tohi asuda „peidetuna“ nt kaane all ega seadme tagaküljel. Tagaküljeks loeb hankija külge, kus asub printeri ühendus vooluvõrguga jmt * USB 2.0 'host' liides väliste seadmete (ID kaardi lugeja, RFID kaardid jmt) ühendamiseks ja täielikult toimimiseks. Väliste seadmete ühendamine printeriga peab olema hankija jaoks tasuta, st kui printeri poolelt on ühendamiseks vajalik täiendavate tarkvarade ja/või litsentside olemasolu vmt, peab see sisalduma pakkumuse maksumuses. Kui tulenevalt printeri tootja poolsetest nõuetest, võib väliseid seadmeid ühendada ainult printeri tootja esindaja/pakkuja, siis peab pakkumuse maksumus sisaldama ka vastavaid paigaldusi. Pakkujal peab olema valmisolek vastavate paigalduste teostamiseks kogu lepingu kehtivuse perioodil * Ühilduvus kõikide järgnevalt nimetatud turvalise printimise tarkvaradega: SafeQ, Safecom, UniFlow, Equitrac, Papercut, MYQ, sh kasutajate autentimine eesti ID kaardiga ning erinevate RFID kaartidega, „pull print/follow me“. Kui tulenevalt printeri tootja poolsetest nõuetest, võib turvalise printimise tarkvara seadistusi teostada ainult printeri tootja esindaja/pakkuja, siis peab pakkumuse maksumus sisaldama ka vastavaid seadistamisi. Pakkujal peab olema valmisolek vastavate seadistuste teostamiseks kogu lepingu kehtivuse perioodil * RFID peab toetama Microsoft AD/LDAP autentimist |
| Kulumaterjalid: | * Toonerikasseti vahetuse tsükkel vähemalt **30 000** lk, deklareeritud vastavalt ISO/IEC 19752 või ISO/IES 24711 * võtmekomponentide ja kulumaterjalide varuosadena saadavus peab olema tagatud vähemalt 4 aasta jooksul pärast vastava mudeli tootmise lõpetamist |
| Skaneerimise tugi ja ajur: | * otse TCP/IP võrku skaneerimine * SMTP * SMB * FTP teenustele koos autentimise ja Microsoft AD/LDAP päringutega * toetatud formaadid: PDF, TIFF, JPEG, PDF A |
| Mõõdud: | * Kõrgus mitte väiksem kui **850** mm * Kõrgus mitte suurem kui **1200** mm |

* 1. Juurde tellitavad lisad

Antud lisasid on võimalik tellida koos seadme soetusega, kuid mitte hiljem. e-kataloogis tuleb antud lisad tootena või teenusena sisestades märkida „lisatooteks/-teenuseks“ ning siduda need pakutava põhitootega.

|  |  |  |
| --- | --- | --- |
| Nimetus | Tingimuse kirjeldus | |
| Klass 1 printeri viimistleja | * Klass 1 printerile sobiv tootja poolt spetsifitseeritud dokumentide klammerdamist ja sorteerimist võimaldav viimistleja | |
| Klass 1 printeri viimistleja | * Klass 1 printerile sobiv tootja poolt spetsifitseeritud dokumentide klammerdamist, augustamist ja sorteerimist võimaldav viimistleja | |
| Tootja garantii 3 aastat | * Printeri välja ostmisel punktis 11.5 nõutava tootja garantii asendamine 3-aastase tootja garantiiga. | |
| Täishooldusteenus 48. kuuks | * Tootja originaaltoonerit sisaldav tähishooldusteenuse pakett, mida on võimalik rakendada nii printeri ostmisel kui rentimisel | |
| Printeri püsimälu tagastamata jätmise ja iseseisvalt hävitamise õigus | | * Hankija õigus garantiiperioodi kestel või rendiperioodi lõppemisel mitte tagastada ja iseseisvalt hävitada renditava printeri püsimälu. Kui püsimälu ei saa emaplaadilt eemaldada, kehtib kogu emaplaadi kohta. Püsimälu omandiõigus hankijale üle ei lähe. Kehtib ka välja ostetud printeri garantiijuhtumi puhul. |

*/digitaalselt allkirjastatud/*

Mehis Sihvart